საქსონიის საჰერცოგო
საქსონიის საჰერცოგო (გერმ. Herzogtum Sachsen) — სახელწოდება ტერიტორიულ-სახელმწიფოებრივი წარმონაქმნებისა, რომლებიც შედიოდა საღვთო რომის იმპერიის შემადგენლობაში: 1. 1180 წლამდე — ტომობრივი საჰერცოგო (გერმ. Stammesherzogtum Sachsen) მდინარეების რაინისა და ელბის ქვედა დინებებს შორის (დაახლოებით იკავებდა გერმანიის თანამედროვე მიწის, ქვემო საქსონიის ტერიტორიას). 2. ალოდიური სამფლობელოები ფეოდალებისა, რომლებიც 1180 წლიდან ატარებდნენ საქსონიის ჰერცოგის ტიტულს (იმ ტერიტორიებზე, რომლებიც განეკუთვნებოდა ზემო საქსონიის ისტორიულ ოლქს).